
כתב תביעה

מהות התביעה: 

נזיקין –רשלנות רפואית -  נזקי גוף


סכום התביעה: 

אינו ניתן להערכה. 
סכום אגרת 
בית המשפט: 
819 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
הזמנה לדין 
הואיל והתובעים הגישו כתב תביעה נגדך, המצורף בזאת, אתה מוזמן להגיש כתב הגנה בתוך 120 ימים מיום שהומצאה לך הזמנה זו.
לתשומת ליבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובעים הזכות לקבל פסק דין שלא בפניך. 

1. תיאור תמציתי של בעלי הדין:
1. הנתבע הינו בית חולים (להלן: "בית החולים") הרשום בפנקס בתי החולים לפי תקנות בריאות העם (רישום בתי חולים) תשכ"ו-1966 והינו מעבידם ו/או שולחם של רופאי בית החולים וצוות עובדיו, אשר טיפל במנוחה.
2. המנוח, יליד 29.9.1953 כבן 71 בעת אשפוזו, טופל במועדים הרלוונטיים ע"י הנתבע.
3. הגב' רחל ציון, אלמנת המנוח, הינה היורשת מכח צוואה שנערכה בתאריך 21.8.2018
רצ"ב יפוי כח צוואה וצו קיום צוואה, מסומנים כנספח "1".
2. הסעד המבוקש:
1. בית המשפט הנכבד מתבקש לחייב את הנתבע לפצות את התובעים בגין הנזק המיוחד והכללי כדלקמן:
2. להלן פירוט נזקי התובעים:
1. נזק מיוחד:
(1). הפסדי השתכרותו של המנוח בשנים האבודות בעבר (לרבות בתקופה ממועד הרשלנות ועד לפטירתו)
 -





               250,000 ₪
(2). עזרת הזולת, הוצאות לרבות נסיעות מאז אשפוזו ועד פטירתו - 
    25,000 ₪ 
(3). הוצאות קבורה, מצבה ומודעות אבל -


                            35,000   ₪
2. תביעת העזבון – נזק כללי
(1) הפסדי השתכרות בשנים האבודות.
(2) פיצוי בגין הפסד קצבאות ותשלומים פנסיוניים.
(3) פיצוי נזקיו הלא ממוניים של המנוח.
(4) פיצוי בגין קיצור תוחלת החיים ופגיעה באוטונומיה.
3. תביעת התלויים – נזק מיוחד

(1). הפסדי תמיכה בעבר -



                  
  110,000 ₪
(2). אבדן שרותי בעל בעבר -



              100,000 ₪
(3). הוצאות לוויה וקבורה - במסגרת תביעת העזבון.                                 
(לא בטוח שצריך כי תובעים כעזבון – דעתך?)
4. תביעת התלויה - נזק כללי 
(1). הפסדי תמיכה בעתיד.     
(2). אבדן שירותי בעל בעתיד.                                
5. (לא בטוח שצריך כי תובעים כעזבון – דעתך?)
3. התובעים יבקשו מבית המשפט הנכבד לחייב את הנתבע בפיצוי נפרד בגין הפגיעה באוטונומיה של המנוח.
3. תמצית העובדות הנחוצות לביסוסה של עילת התביעה:
פתח דבר:
4. תביעה זו מתארת התנהלות קשה ומחרידה מצידו של הנתבע, בית חולים בישראל, אשפוז לצורך ניתוח אלקטיבי שהיה אמור לעבור בשלום ולהסתיים בהצלחה אילו היה מבוצע בהתאם לסטנדרט הרפואי על פי פרוטוקול ההליך. אלא, שהנתבע התרשל רשלנות בוטה, דבר שגרם להליך לא מורכב להפוך להליך שהביא למותו של התובע בטרם עת והכל נוכח שרשרת כשלים וסטיה בוטה מהפרוטוקול ומסטנדרט הרופא הסביר והזהיר.
5. המנוח, כבן 71 במועד אשפוזו איש נדל"ן נמרץ עסוק ומוצלח, נשוי ואב לילדים, אושפז אלקטיבית בבית חולים אסף הרופא לצורך ביצוע ניתוח פשוט של כריתת כיס מרה.
6. ניתוח שלפי מומחי הנתבע היה אמור להיות פשוט וקצר בוצע באופן רשלני ובמקום לטפל בבעיה לשמה אושפז התובע נגרם נזק שהביא למותו בטרם עת.
7. כפי שיפורט בהרחבה להלן, בעטיה של התנהגות הנתבע אשר נובעת מרשלנות מחרידה-שלא לומר, זלזול בוטה בחיי אדם, אשר חרף סימנים ברורים ובעקבות היעדר היערכות דחופה והתנהלות בניגוד לנדרש ולמקובל, גרמה לכך שהאבחנה המדויקת בוצעה באיחור, והמנוח מצא את מותו בטרם עת ואת המשפחה פקד אסון שהשלכותיו ישפיעו על כל תחומי חייהם עד תום ימיהם.
8.  בשורות הבאות תוצגנה התרשלותו של הנתבע ומי מטעמו, נדבכי התרשלותם בביצוע הניתוח, בביצוע אבחנות שגויות וטיפול שגוי בניגוד לנהלים ולסטנדרט, שהובילו להתדרדרות דרסטית במצבו, כשל רב מערכתי בעטיים אירע הנורא מכל.
נטל השכנוע:
9. לתובעים לא היתה הידיעה ולא הייתה להם יכולת לדעת, מה היו הנסיבות שגרמו לנזק, וכי הנזק נגרם ע"י כלים, שיטות טיפול ואבחון שלנתבע הייתה שליטה מלאה עליהם, ואירוע הנזק מתיישב יותר עם המסקנה שהנתבע לא נקט בזהירות סבירה מאשר עם המסקנה שנקט בזהירות כזו, לפיכך על הנתבע מוטל נטל הראיה שלא חב הוא בהתרשלות בנזק שנגרם לתובעים.
10. לא זו אף זו, מאחר ומבחינת התובעים מתקיימת "עמימות עובדתית", הנתבע הוא שביצע בפועל את הטיפול שגרם לנזק, דהיינו לנתבע הייתה שליטה מלאה בביצוע ההליך, ולפיכך מתקיימים 2 התנאים הראשונים להחלת העברת נטל הראיה לנתבעים.
11. באשר להתקיימותו של התנאי השלישי, התובעים יטענו כי אירוע המקרה שגרם לנזק "מתיישב יותר עם המסקנה שהנתבע לא נקט זהירות סבירה מאשר עם המסקנה שנקט זהירות סבירה, וכי הנזק שנגרם נבע כתוצאה מרשלנותו של הנתבע".
12. אין חולק כי על הנתבע מוטלת החובה לקיים תיעוד מלא ושלם של מהלך הטיפול הרפואי של המטופל, לרבות בדיקות ו/ או צילומים ו/ או רישום דיונים והתייעצויות בנוגע לאופן ביצועם ו/ או אופן הטיפול בה במלואן, ולשמרם בין היתר על פי הוראותיה המפורשות של התוספת לתקנות בריאות העם (שמירת רשומות), תשל"ד-1976 כמו גם הנחיות משרד הבריאות.
13. הנתבע פעל בניגוד לחובתו ועיון בתיעוד הרפואי, כפי שיפורט להלן, מעלה כי אין הלימה בין המציאות לבין הכתוב והדבר מהווה טעם להעברת נטל הראיה על כתפי הנתבע.
14. התובעים יטענו כי המדובר הוא בטיפול שבוצע בצורה רשלנית, ע"י צוות שאינו כשיר ו/או מוכשר כדבעי, תוך הפרת ההנחיות והפרוטוקולים לביצועו, וכי התנהלות הנתבע אף עולה כדי תקיפה.
15. מבלי לפגוע בכלליות האמור לעיל, יוסיפו התובעים ויטענו כי הנזקים נגרמו עקב רשלנותו הבלעדית ו/או המכרעת והחמורה של הנתבע ו/או מי מעובדיו ו/או מי משלוחיו ו/או מי מטעמו ואשר התבטאה בין היתר במעשים ו/או במחדליהם ו/או בהפרת חובות חקוקות כמפורט להלן:
1. התרשל בביצוע ניתוח לפרוסקופי לכריתת כיס מרה עת בוצע בניגוד לפרוטוקול ותוך התעלמות מגרימת נזק נוסף שהיה ניתן וצריך לצפות בנסיבות. 
2. התרשל בפיקוח ו/או וידוא כי הצוות הרפואי מיומן ומנוסה והתרשל בפניה ו/או מעורבות מומחה כמתחייב בנסיבות
3. התרשל באבחנה ובטיפול נוכח תוך התעלמות מהספרות ומהפרוטוקול במקרים דומים.
4. לא פעל על מנת לקבל דיאגנוזה מדוייקת המתחייבת והנדרשת, לרבות שימוש בדימות במהלך ביצוע ההליך.
5. התרשל במתן טיפול רפואי תוך התעלמות מהאנמנזה והדיאגנוזה.
6. לא העסיק אחים/יות מוסמכים ו/או צוות רפואי ו/או רופאים כשירים ומוסמכים לביצוע כריתת כיס מרה בגישה לפרוסקופית בהתאם לנדרש ולמתחייב.
7. לא דאג לביצוע הדרכות ו/או מתן הנחיות מחייבות בביצוע טיפולים רפואיים.
8. התרשל בפיקוח אחר עבודת הצוות הרפואי ובתיעוד הרשומות.
9. פעל בהיעדר הסכמה לטיפול.
10. לא נקט בפעולות רפואיות בסיסיות שמעניקי טיפול רפואי סביר היו נוקטים ו/או חדלו מחדלים מקום בו מעניקי טיפול רפואי סביר היו נמנעים מלחדול אותם. 

11. הפרו את חובת הזהירות המוגברת החלה עליהם כלפי המנוח.
12. נהג בחוסר זהירות ו/או בחוסר אכפתיות. 
13. לא נהג כפי שבית חולים סביר, זהיר ומקצועי היה נוהג בנסיבות העניין.
14. פעלו בשווין נפש אל מול הסכנות ותוך התעלמות מהשלכות הטיפול אל מול נזק בר מניעה.
15. פעלו על פי שיטות טיפול ואמות מידה שאינן מקובלות ברפואה ואשר עולות כדי רשלנות רפואית.
16. עוולת "הפרת חובה חקוקה":
התובעים יטענו כי הנתבע הפר חובות המוטלות עליו על-פי חיקוקים אשר נועדו לטובתו ו/או להגנתו של המנוח וההפרות האמורות גרמו ו/או תרמו לנזק מסוגו ומטבעו שאליו התכוונו החיקוקים, בין היתר כדלקמן:
סעיפים 3, 5, 6, 13, 14, 15, 16,  17 לחוק זכויות החולה, תשנ"ו-1996.
פקודת בריאות העם 1940 ו/או פקודת הרופאים (נוסח חדש) תשל"ז 1976 ו/או חוק העונשין תשל"ז 1977 ו/או התקנות ו/או הצווים על פיהם.
השתלשלות האירועים:
17. המנוח סבל מכאבים ואובחן כסובל מדלקת בכיס המרה בעטיה פנה לנתבע וביום 12.2.25 התקבל המנוח אצל הנתבע אלקטיבית, לביצוע ניתוח כריתת כיס מרה.
18. למחרת, תחת הרדמה, בוצע הניתוח בגישה לפרוסקופית, והוכתר ע"י הנתבע כתקין. חרף האמור, סבל התובע מכאבים עזים, אולם, נענה בביטול כי המדובר במהלך תקין ושכיח בפרוצדורות מסוג זה.
19. המנוח המשיך לסבול ומצבו הלך והורע בחלוף הזמן. אך ביום 15.2.25 עם החמרה המודינמית, לחצי דם 75/48, חובר לנוזלים ובהיעדר שיפור הובהל בדחיפות לביצוע CT בטן ומשם הובהל לחדר ניתוח שם בוצע ניתוח לפרוסקופי נוסף לסגירת חור (להלן: "הניתוח השני").
20. הניתוח השני בוצע כשהמנוח לא יציב המודינמית בסופו הועבר ליחידה לטיפול נמרץ כשהוא מורדם ומונשם.
רצ"ב תעודות רפואיות וסיכומי אשפוז, מסומנים כנספח "2".
21. מצבו של המנוח המשיך להתדרדר וביום 16.2.2025 נפטר התובע לבית עולמו.
רצ"ב תעודת פטירה, מסומנת כנספח "3".
22. ד"ר דני חזן, מומחה בכירורגיה כללית, קובע בחוות דעתו כדלקמן:
"לאור המידע הרפואי, נתוני התיק, המהלך הקליני הידוע והספרות המקצועית, לא ניתן לחלוק על כך שסיבת המוות הישירה היא הפגיעה הניתוחית בצינור הכבד המשותף ובעורק הכבד הימני במהלך ניתוח לכריתת כיס המרה".
ביחס לניתוח הראשון: "מהמסמכים הרפואיים עולה, בוצע ניתוח לפרוסקופי לכריתת כיס מרה, אך למרות תיעוד שלב השגת Critical View of Safet ככל הניראה לא בוצע כמקובל, או שזה משפט מובנה בדוח ניתוח כי לא מתואר איך בוצע שלב זה כפי שתואר לעיל.

לאחר הניתוח הופיעו סימנים ברורים לדליפת מרה ופריטוניטיס, אך האבחנה בוצעה באיחור לאחר שהמטופל שהה בטיפול נמרץ תחת אמינים ווסופרסורים ואז הושלם סיטי בטן שהדגים את הדליפה הניכרת." (עמוד 5 לחוות הדעת).
בנוגע לניתוח השני: "בניתוח השני , קיימת עדות לפגיעה ב- CHD וב- Right Hepatic Artery אשר החמיר את הסיבוך, תחלואה ותמותה. ניסיון תיקון בוצע בניתוח לפרוסקופי חוזר, למרות הידרדרות סיסטמית – דבר שעולה שאלות מקצועיות לגבי ההתנהלות. במקרים של פריטוניטיס מתקדם, חולים מבוגרים, ודליפת מרה עם חשד לפגיעת כלי דם – אין הצדקה מקצועית לביצוע תיקון חוזר בלפרוסקופיה.

“ In unstable patients or suspected vascular injury, relaparoscopy is contraindicated; open surgery is preferred ”.

— Stewart L, Way LW. Arch Surg. 1995;130(11):1123–1128 .

לכן, ההחלטה להמשיך לפרוסקופית ולא לבצע פתיחה מלאה – נוגדת נהלים רפואיים." (שם).
23. המומחה מתייחס לכשל באבחון: 
"כשל בזיהוי אנטומיית דרכי המרה ) CHD כציסטיק דקט(:

הספרות המקצועית קובעת כי מרבית הפגיעות בדרכי המרה נובעות מזיהוי מוטעה של מבנים אנטומיים. בפרט, טעות קלאסית היא זיהוי שגוי של ה- CHD כציסטיק דקט – טעות שנחשבת לכשל כירורגי מקצועי..."|
"מכאן שזיהוי מוטעה של ה- CHD כציסטיק דקט איננו תקלה נדירה, אלא כשל מקצועי מוכר ומתועד היטב. ולכן נתמך היטב על ידי כמה מהמאמרים המכוננים והמצוטטים ביותר בתחום הכירורגיה של דרכי המרה. כל אחד מהם מתאר במפורש ש- misidentification of the CHD as the cystic duct  הוא כשל מקצועי ברור ומוכר – לא טעות נדירה או "בלתי נמנעת..".
"...המנגנון העיקרי לפגיעה הוא זיהוי שגוי של האנטומיה – ובעיקר טעות בזיהוי ה- CHD כציסטיק דקט."
(עמוד 6 לחוות הדעת).
"פציעה ודימום מהעורק ההפטי הימני (RHA):

פגיעה בעורק ההפטי הימני היא סיבוך מוכר אך חמור, ולעיתים מתרחשת בשילוב עם פגיעה בצינור
המרה. היא עלולה לגרום לדימום קשה, איסכמיה כבדית, נמק, דלקת קשה, ולעיתים אף למוות."
"לפיכך, הפגיעה בעורק ההפטי הימני במקרה זה מהווה גורם תורם משמעותי לתמותה."
(עמודים 6 – 7 לחוות הדעת).

24. המומחה מונה את הכשלים ואת הקשר בינם לבין התוצאה הטראגית ומסכם:
"לא בוצעה הדמיה תוך ניתוחית כגון (IOC – Intraoperative Cholangiography) לא תועד נכון ניסיון להשיג Critical View of Safety , ולא בוצעה הערכת דימום תוך-ניתוחי. כל אלה היו עשויים למנוע את הפגיעה או לאבחן אותה מיידית.
קיים קשר סיבתי ישיר וברור בין התנהלות הצוות לבין פטירת המטופל.
אם לא היה פגיעה בדרכי מרה, פריטוניטיס בילארי , אלח דם ותמותה , אדון, אברהם ציון היה נהנה מהחלמה מלאה ומתוחלת חיים זהה לזו של האוכלוסייה הרגילה שנמנעה ממנו ולה לצערי לא זכה .
לסיכום:
לדעתי, מדובר במקרה מובהק של רשלנות רפואית כירורגית חמורה, עם סטייה ברורה מהפרקטיקה הסבירה המצופה ממנתח". (ההדגשות לא במקור-הח"מ).
רצ"ב חוות דעת המומחה, מסומנת כנספח "4".
4. העובדות המקנות סמכות לבית המשפט:
25. הנתבע  חייב לפצות את התובעים בגין אחריותו כמפורט לעיל.
26. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

27. הנתבע הינו בית חולים כאמור מקבוצת כללית לה סניפים בכל רחבי הארץ ומכאן שלבית המשפט הנכבד סמכות לדון בתביעה על פי מהותה ערכה וניהול עסקי הנתבע כאמור.
אשר על כן, מתבקש כב' ביהמ"ש להזמין את הנתבע לדין ולחייבו, לפצות את התובעים כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.




                                                   ___________________

